Official Journal L 038 , 10/02/1982 P. 0003 - 0032

Finnish special edition: Chapter 11 Volume 10 P. 0089

Swedish special edition: Chapter 11 Volume 10 P. 0089

Spanish special edition: Chapter 15 Volume 3 P. 0086

Portuguese special edition Chapter 15 Volume 3 P. 0086



Konvenzjoni dwar il-konservazzjoni tal-ħajja ferjali Ewropea u ta' l-abitati naturali PREAMBOLU L-ISTATI MEMBRI TAL-KUNSILL TA' L-EWROPA U L-FIRMATARJI L-OĦRAJN TA' DIN IL-KONVENZJONI, JIKKONSIDRAW li l-għan tal-Kunsill ta' l-Ewropa huwa li jilħaq l-aqwa unità bejn il-membri tiegħu; JIKKONSIDRAW ix-xewqa tal-Kunsill ta' l-Ewropa li jikkopera mal-Istati l-oħrajn fil-qasam tal-konservazzjoni tan-natura; JIRRIKONOXXU li l-flora u l-fawna ferjali jikkostitwixxu eredità naturali tal-valuri estetiċi, xjentifiċi, kulturali, rekreazzjonali, ekonomiki u intrinsiċi li jeħtieġ li jkunu ppreservati u mgħoddija lejn il-ġenerazzjonijiet futuri; JIRRIKONOXXU r-rwol essenzjali pprovdut mill-flora u l-fawna ferjali fiż-żamma tal-bilanċji bioloġiċi; JINNOTTAW li kwantità ta' speċje ta' flora u fawna ferjali jinsabu serjament li jkunu miġjuba fix-xejn u uħud minnhom mhedda b'estinzjoni; KONXJI li l-konservazzjoni ta' l-abitati naturali hija komponent vitali għall-protezzjoni u l-konservazzjoni tal-flora u l-fawna ferjali; JIRRIKONOXXU li l-konservazzjoni tal-flora u l-fawna ferjali għandha tkun meqjusa mill-gvernijiet fil-miri u l-programmi nazzjonali tagħhom, u li koperazzjoni internazzjonali għandha tkun stabbilita partikolarment għall-protezzjoni tal-ispeċje migratorji; IŻOMMU F'MOĦĦOM it-talbiet vasti għal azzjoni komuni mressqa minn gvernijiet jew minn korpi internazzjonali, partikolarment it-talbiet espressi fil-Konferenza tan-Nazzjonijiet Uniti dwar l-Ambjent Uman tal-1972 u l-Assemblea Parlamentari tal-Kunsill ta' l-Ewropa; MIXTIEQA partikolarment li jsegwu, fil-qasam tal-konservazzjoni tal-ħajja ferjali, ir-rakkommandazzjonijiet tar-Reżoluzzjoni 2 tat-Tieni Konferenza Ministerjali Ewropea dwar l-Ambjent, FTIEHMU KIF ĠEJ: IL-KAPITOLU I Dispożizzjonijiet ġenerali Artikolu 1 1. L-għanijiet ta' din il-Konvenzjoni huma li jikkonservaw il-flora u l-fawna ferjali u l-abitati naturali tagħhom, speċjalemnt dawk l-ispeċje u l-abitati li l-konservazzjoni tagħhom teħtieġ il-koperazzjoni ta' diversi Stati, u li jħeġġu tali koperazzjoni. 2. Enfasi partikolari hija mogħtija lejn dawk l-ispeċje ipperikolati u vulnerabbli, inklużi l-ispeċje migratorji ipperikolati u vulnerabbli. Artikolu 2 Il-Partijiet Kontraenti għandhom jieħdu l-miżuri meħtieġa sabiex iżommu il-popolazzjoni tal-flora u l-fawna ferjali fi, jew li jadattawha għal, livell li jikkorrispondi partikolarment mal-ħtiġiet ekoloġiċi, xjentifiċi u kulturali, waqt li jqisu l-ħtiġiet ekonomiċi u rekreazzjonali u l-bżonn tas-sub-speċje, varjetajiet jew għamliet f'riskju lokali. Artikolu 3 1. Kull Parti Kontraenti għandha tieħu passi sabiex tħeġġeġ strateġiji nazzjonali għall-konservazzjoni tal-flora u l-fawna ferjali u l-abitati naturali, b'attenzjoni partikolari għall-ispeċje ipperikolati u vulnerabbli, speċjalment dawk endemiċi, u l-abitati ipperikolati b'konformità mad-dispożizzjonijiet ta' din il-Konvenzjoni. 2. Kull Parti Kontraenti tintrabat, fl-istrateġiji ta' l-ippjanar u l-iżvilupp tagħha u fil-miżuri li hija tieħu kontra t-tniġġiż billi tqis il-konservazzjoni tal-flora u l-fawna ferjali. 3. Kull Parti Kontraenti għandha tħeġġeġ l-edukazzjoni u d-disseminazzjoni ta' l-informazzjoni ġenerali dwar il-ħtieġa tal-konservazzjoni tal-flora u l-fawna ferjali u ta' l-abitati tagħhom. IL-KAPITOLU II Il-protezzjoni ta' l-abitati Artikolu 4 1. Kull Parti Kontraenti għandha tieħu l-miżuri leġislattivi u amministrattivi xierqa u meħtieġa sabiex tassigura l-konservazzjoni ta' l-abitati tal-ispeċje tal-flora u l-fawna ferjali, speċjalemnt dawk speċifikati fl-Appendiċi I u II u tal-konservazzjoni ta' l-abitati naturali ipperikolati. 2. Il-Partijiet Kontraenti fl-istrateġija ta' l-ippjanar u l-iżvilupp tagħhom għandhom iqisu il-ħtiġiet tal-konservazzjoni taż-żoni protetti permezz tal-paragrafu preċedenti, hekk li jevitaw jew inaqqsu sa kemm ikun possibbli xi deterjorazzjoni ta' dawk iż-żoni. 3. Il-Partijiet Kontraenti jintrabtu li jagħtu attenzjoni speċjali għall-protezzjoni taż-żoni li huma ta' importanza għall-ispeċje migratorji speċifikati fl-Appendiċi II u III u li jinsabu b'relazzjoni xierqa mar-rottot migratorji, bħal ma huma l-forniment ta' l-ilma, il-postijiet tas-serħan, l-ikel, it-tgħammir jew żoni fejn joforħu. 4. Il-Partijiet Kontraenti jintrabtu li jikkordinaw kif xieraq l-isforzi tagħhom għall-protezzjoni ta' l-abitati naturali referuti f'dan l-Artikolu meta dawk ikunu jinsabu f'żoni tal-fruntieri. IL-KAPITOLU III Protezzjoni tal-ispeċje Artikolu 5 Kull Parti Kontraenti għandha tieħu l-miżuri leġislattivi u amministrattivi xierqa u meħtieġa sabiex tassigura l-protezzjoni speċjali tal-ispeċje tal-flora ferjali kif speċifikati fl-Appendiċi I. Ġbir, kollezzjoni, qtugħ jew qlugħ mill-għeruq deliberat ta' tali pjanti għandu jkun ipprojbit. Kull Parti Kontraenti għandha skond kif xieraq, tipprojbixxi l-pussess jew il-bejgħ ta' tali speċje. Artikolu 6 Kull Parti Kontraenti għandha tieħu l-miżuri leġislattivi u amministrattivi xierqa u meħtieġa sabiex tassigura l-protezzjoni speċjali tal-ispeċje tal-fawna ferjali kif speċifikati fl-Appendiċi II. Dan li ġej għandu partikolarment ikun ipprojbit għal dawn l-ispeċje: (a) l-għamliet tal-qabda u ż-żamma deliberata u l-qtil deliberat; (b) il-ħsara deliberata għal, jew il-qerda tas-siti tat-tgħammir jew tas-serħan; (ċ) id-disturb deliberat tal-fawna ferjali partikolarment waqt il-perjodu tat-tnissil, it-tkabbir u tar-raqda tax-xitwa, sal-limitu li tali disturb ikollu sinifikat b'relazzjoni ma' l-għanijiet ta' din il-Konvenzjoni; (d) il-qerda deliberata jew it-teħid ta' bajd mis-selvaġġ jew iż-żamma ta' dawk il-bajd anki jekk vojta; (e) il-pussess ta', u l-kummerċ intern f'dawn l-annimali, ħajjin jew mejtin, inklużi l-annimali ibbalzmati u xi parti rikonoxxibbli faċilment jew id-derivattivi tagħhom, meta dan ikun jikkontribwixxi għall-effettività tad-dispożizzjonijiet ta' dan l-Artikolu. Artikolu 7 1. Kull Parti Kontraenti għandha tieħu l-miżuri leġislattivi u amministrattivi xierqa u meħtieġa sabiex tassigura l-protezzjoni speċjali tal-ispeċje tal-fawna ferjali kif speċifikati fl-Appendiċi III. 2. Xi esplojtazzjoni ta' fawna ferjali speċifikata fl-Appendiċi III għandha tkun irregolata sabiex iżżomm il-popolazzjonijiet lil hinn mill-perikolu, billi tqis il-ħtiġiet ta' l-Artikolu 2. 3. Miżuri li għandhom jittieħdu għandhom jinkludu: (a) staġuni magħluqa u/jew proċeduri oħrajn li jirregolaw l-esplojtazzjoni; (b) il-projbizzjoni ta' l-esplojtazzjoni temporanja jew lokali, skond kif xieraq, sabiex ikunu restawrati l-livelli sodisfaċenti tal-popolazzjoni; (ċ) ir-regolazzjoni kif xierqa ta' bejgħ, iż-żamma għall-bejgħ, it-trasport għall-bejgħ jew l-offerta għall-bejgħ ta' l-annimali ferjali ħajjin jew mejtin. Artikolu 8 Fir-rigward tal-qbid jew il-qtil tal-ispeċje tal-fawna ferjali speċifikata fl-Appendiċi III u fil-każi meta, bi qbil ma' l-Artikolu 9, eċċezzjonijiet huma applikati għall-ispeċje speċifikata fl-Appendiċi II, il-Partijiet Kontraenti għandhom jipprojbixxu l-użu tal-meżżi indiskriminati kollha tal-qabda u l-qtil u l-użu tal-meżżi kollha kapaċi li joħolqu l-għejbien lokali ta', jew id-distrurb serju ta' popolazzjonijiet ta' speċje, u partikolarment, il-meżżi speċifikati fl-Appendiċi IV. Artikolu 9 1. Kull Parti Kontraenti tistgħu tagħmel eċċezzjonijiet mid-dispożizzjonijiet ta' l-Artikoli 4, 5, 6, 7 u mill-projbizzjoni ta' l-użu tal-meżżi msemmija fl-Artikolu 8 basta li ma jkun hemm l-ebda soluzzjonijiet sodisfaċenti oħrajn u li l-eċċezzjoni ma tkunx detrimentali għas-sopravivenza tal-popolazzjoni kkonċernata: - għall-protezzjoni tal-flora u l-fawna, - għall-prevenzjoni ta' ħsara serja għall-uċuħ, il-qobla, il-foresti, il-ħut, l-ilma u l-għamliet l-oħrajn ta' propjetà, - fl-interess tas-saħħa u s-sigurtà pubblika, s-sigurtà ta' l-ajru jew l-interessi pubbliċi l-oħrajn li jkollhom prijorità assoluta, - għall-iskopijiet ta' riċerka u edukazzjoni, għall-popolazzjoni mill-ġdid, għall-introduzzjoni mill-ġdid u għal tgħamir meħtieġ, - sabiex jippermettu, permezz ta' kondizzjonijiet strettament taħt superviżjoni, fuq bażi selettiva u għall-estent limitat, it-teħid, iż-żamma jew l-esplojtazzjoni dehnija oħra ta' ċerti annimali u pjanti ferjali fi kwantitajiet żgħar. 2. Il-Partijiet Kontraenti għandhom jirrapurtaw darba kull sentejn lejn il-Kumitat Permanenti dwar l-eċċezzjonijiet magħmula permezz tal-paragrafu preċedenti. Dawn ir-rapporti għandhom jispeċifikaw: - il-popolazzjonijiet li huma jew li kienu ġew suġġetti għall-eċċezzjonijiet u, meta prattiku, in-numru ta' kampjuni involuti, - il-meżżi awtorizzati għall-qatla jew il-qabda, - il-kondizzjonijiet tar-riskju u ċ-ċirkostanzi taż-żmien u l-post li permezz tagħhom tali eċċezzjonijiet kienu ġew mogħtija, - l-awtortà mogħtija l-poter li tiddikjara li dawn il-kondizzjonijiet kienu ġew imwettqa, u li tieħu deċiżjonijiet fir-rigward tal-meżżi li jistgħu jkunu wżati, il-limiti tagħhom u l-persuni li jkollhom l-istruzzjoni ħalli jwettquhom, - il-kontrolli involuti. IL-KAPITOLU IV Dispożizzjonijiet speċjali għall-ispeċje migratorji Artikolu 10 1. Il-Partijiet Kontraenti jintrabtu, b'żieda mal-miżuri speċifikati fl-Artikoli 4, 6, 7 u 8 li jikkordinaw l-isforzi tagħhom għall-ħarsien tal-ispeċje migratorji speċifikati fl-Appendiċi II u III li l-medda tagħhom testendi fit-territorji tagħhom. 2. Il-Partijiet Kontraenti għandhom jieħdu l-miżuri kollha sabiex ifittxu li jassiguraw li l-istaġuni magħluqa u/jew il-proċeduri l-oħrajn li jirregolaw l-esplojtazzjoni stabbiliti permezz tal-paragrafu 3 (a) ta' l-Artikolu 7 jkunu adekwati u utilizzati kif xieraq sabiex jilħqu mal-ħtiġiet tal-ispeċje migratorji speċifikati fl-Appendiċi III. IL-KAPITOLU V Dispożizzjonijiet supplementarji Artikolu 11 1. Fit-twettieq tad-dispożizzjonijiet ta' din il-Konvenzjoni, il-Partijiet Kontraenti jintrabtu: (a) li jikkoperaw kull meta xieraq u partikolarment meta dan ikun isaħħaħ l-effettività tal-miżuri meħuda permezz ta' l-Artikoli l-oħrajn ta' din il-Konvenzjoni; (b) li jinkorraġġixxu u jikkordinaw ir-riċerka relatata ma' l-iskopijiet ta' din il-Konvenzjoni. 2. Kull Parti Kontraenti tintrabat: (a) li jinkorraġġixxu l-introduzzjoni mill-ġdid ta' l-ispeċje nattivi tal-flora u l-fawna ferjali meta din tkun tikkontribwixxi għall-konservazzjoni ta' l-ispeċje pperikolati, basta li jkun l-ewwel sar studju fid-dawl ta' l-esperjenzi tal-Partijiet Kontraenti l-oħrajn sabiex tisstabbilixxi li tali introduzzjoni mill-ġdid tkun effettiva u aċċettabbli; (b) li strettament tikkontrolla l-introduzzjoni ta' speċje mhux nattivi. 3. Kull Parti Kontraenti għandha tinforma lill-Kumitat Permanenti b'dawk l-ispeċje li jirċievu protezzjoni sħiħa fit-territorju tagħha u li ma humiex inklużi fl-Appendiċi I u II. Artikolu 12 Il-Partijiet Kontraenti jistgħu jadottaw miżuri aktar stretti għall-konservazzjoni tal-flora u l-fawna ferjali u ta' l-abitati naturali tagħhom minn dawk li hemm provvediment dwarhom f'din il-Konvenzjoni. IL-KAPITOLU VI Kumitat Permanenti Artikolu 13 1. Għall-iskopijiet ta' din il-Konvenzjoni, għandu jkun stabbilit Kumitat Permanenti. 2. Kwalunkwe Parti Kontraenti tista tkun irrapreżentata fuq il-Kumitat Permanenti b'wieħed jew aktar delegati. Kull delegazzjoni għandha jkollha vot wieħed. Fi ħdan l-oqsma tal-kompetenza tagħha, il-Komunità Ekonomika Ewropea għandha teżerċita d-dritt tal-vot bin-numru ta' voti egwali man-numru tal-Istati Membri tagħha li huma Partijiet Kontraenti ma din il-Konvenzjoni; il-Komunità Ekonomika Ewropea m'għandhiex teżerċita d-dritt tal-vot tagħha f'dawk il-każi meta l-Istati Membri kkonċernati jkunu eżerċitaw il-vot tagħhom, u vice versa. 3. Kwalunkwe Stat Membri tal-Kunsill ta' l-Ewropa li ma hux Parti Kontraenti ta' din il-Konvenzjoni jista jkun irrapreżentat fuq il-Kumitat bħala osservatur. Il-Kumitat Permanenti jista, b'deċiżjoni unanima, jistieden Stat li mhux membru tal-Kunsill ta' l-Ewropa u li ma hux Parti Kontraenti ta' din il-Konvenzjoni sabiex ikun irrappreżentat minn osservatur f'wieħed jew aktar tal-laqgħat tiegħu. Kwalunkwe korp jew aġenzija teknikament kwalifikata fil-protezzjoni, il-konservazzjoni jew l-amministrazzjoni tal-fawna u l-flora ferjali u l-abitati tagħhom, u li jappartjenu għal waħda minn dawn il-kategorijiet li ġejjin: (a) aġenziji jew korpi internazzjonali, jew governamentali inkella mhux-governamentali, u l-aġenziji u l-korpi governamentali nazzjonali; (b) l-aġenziji u l-korpi mhux-governamentali nazzjonali li jkunu ġew approvati għal dan l-iskop mill-Istat li fih huma lokalizzati, jistgħu jinformaw lis-Segretarju Ġenerali tal-Kunsill ta' l-Ewropa, mill-anqas tliet xhur qabel il-laqgħa tal-Kumitat, bix-xewqa tagħhom li jkunu rrappreżentati f'dik il-laqgħa minn osservaturi. Dawn għandhom ikunu ammessi sakemm, mill-anqas xahar qabel il-laqgħa, terz tal-Partijiet Kontraenti jkunu nformaw lis-Segretarju Ġenerali bl-oġġezzjoni tagħhom. 4. Il-Kumitat Permanenti għandu jkun imsejjaħ mis-Segretarju Ġenerali tal-Kunsill ta' l-Ewropa. L-ewwel laqgħa tiegħu għandha tinżamm fi żmien sena waħda mid-data tad-dħul fis-seħħ ta' din il-Konvenzjoni. Sussegwentament dan għandu jiltaqa' mill-anqas darba kull sentejn u kull meta maġġoranza tal-Partijiet Kontraenti hekk titlob. 5. Maġġoranza tal-Partijiet Kontraenti għandha tifforma quorum għaż-żamma tal-laqgħa tal-Kumitat Permanenti. 6. Suġġett għad-dispożizzjonijiet ta' din il-Konvenzjoni, il-Kumitat Permanenti għandu jħejji ir-Regoli tal-Proċedura tiegħu. Artikolu 14 1. Il-Kumitat Permanenti għandu jkun responsabbli sabiex isegwi l-applikazzjoni ta' din il-Konvenzjoni. Partikolarment huwa jista: - iżomm taħt reviżjoni id-dispożizzjonijiet ta' din il-Konvenzjoni, inklużi l-Appendiċi tagħha, u jeżamina kwalunkwe modifiki meħtieġa, - jagħmel ir-rakkommandazzjonijiet lejn il-Partijiet Kontraenti li jikkonċernaw il-miżuri li għandhom jittieħdu għall-iskopijiet ta' din il-Konvenzjoni, - jirrakkomanda l-miżuri xierqa sabiex il-pubbliku jinżamm informat dwar l-attivitajiet impenjati minnu fi ħdan il-qafas ta' din il-Konvenzjoni. - jagħmel rakkommandazzjonijiet lejn il-Kumitat tal-Ministri rigward Stati mhux-membri tal-Kunsill ta' l-Ewropa sabiex dawn ikunu mistiedna li jissieħbu f'din il-Konvenzjoni. - li jagħmel kwalunkwe proposta għat-titjib ta' l-effettività ta' din il-Konvenzjoni, inklużi proposti għall-konklużjoni, ma' l-Istati li ma humiex Partijiet Kontraenti tal-Konvenzjoni, ta' ftehim li jkunu jsaħħu il-konservazzjoni effettiva tal-ispeċje jew ta' gruppi ta' speċje. 2. Sabiex iwettaq il-funzjonijiet tiegħu, il-Kumitat Permanenti jista, bl-inizjattiva tiegħu stess, jirranġa għall-laqgħat ta' gruppi ta' esperti. Artikolu 15 Wara kull laqgħa, il-Kumitat Permanenti għandhu jwassal għand il-Kumitat tal-Ministri tal-Kunsill ta' l-Ewropa, rapport dwar ix-xogħol tiegħu u dwar il-funzjonijiet tal-Konvenzjoni. IL-KAPITOLU VII Emendi Artikolu 16 1. Kwalunkwe emenda għall-Artikoli ta' din il-Konvenzjoni, proponuta minn Parti Kontraenti jew mill-Kumitat tal-Ministri, għandha tkun ikkomunikata lejn is-Segretarju Ġenerali tal-Kunsill ta' l-Ewropa u mgħoddija minnu mill-anqas xharejn qabel il-laqgħa tal-Kumitat Permanenti lejn l-Istati Membri tal-Kunsill ta' l-Ewropa, lejn kull firmatarju, lejn kull Parti Kontraenti, lejn kull Stat mistieden sabiex jiffirma din il-Konvenzjoni b'konformità mad-dispożizzjonijiet ta' l-Artikolu 19 u lejn kull Stat mistieden li jintrabat magħha b'konformità mad-dispożizzjonijiet ta' l-Artikolu 20. 2. Kwalunkwe emenda kif ippropomuta skond id-dispożizzjonijiet tal-paragrafu preċedenti għandha tkun eżaminata mill-Kumitat Permanenti li għandu: (a) għall-emendi ta' l-Artikoli 1 sa 12, jippreżenta t-test adottat b'maġġoranza ta' tlieta minn erba' tal-voti mitfuha, lejn il-Partijiet Kontraenti għall-aċċettazzjoni; (b) għall-emendi ta' l-Artikoli 13 sa 24, jippreżenta t-test adottat b'maġġoranza ta' tlieta minn erba' tal-voti mitfuha, lejn il-Kumitat tal-Ministri għall-approvazzjoni. Wara l-approvazzjoni, dan it-test għandhu jkun mgħoddi lejn il-Partijiet Kontraenti għall-aċċettazzjoni. 3. Kwalunkwe emenda għandha tidħol fis-seħħ fit-30 jum wara li l-Partijiet Kontraenti kollha jkunu informaw lis-Segretarju Ġenerali li huma jkunu aċċettawha. 4. Id-dispożizzjonijiet tal-paragrafi 1, 2 (a) u 3 ta' dan l-Artikolu għandhom ikunu applikabbli għall-Appendiċi ġodda ta' din il-Konvenzjoni. Artikolu 17 1. Kwalunkwe emenda għall-Appendiċi ta' din il-Konvenzjoni, proponuta minn Parti Kontraenti jew mill-Kumitat tal-Ministri, għandha tkun ikkomunikata lejn is-Segretarju Ġenerali tal-Kunsill ta' l-Ewropa u mgħoddija minnu mill-anqas xharejn qabel il-laqgħa tal-Kumitat Permanenti lejn l-Istati Membri tal-Kunsill ta' l-Ewropa, lejn kull firmatarju, lejn kull Parti Kontraenti, lejn kull Stat mistieden sabiex jiffirma din il-Konvenzjoni b'konformità mad-dispożizzjonijiet ta' l-Artikolu 19 u lejn kull Stat mistieden li jintrabat magħha b'konformità mad-dispożizzjonijiet ta' l-Artikolu 20. 2. Kwalunkwe emenda kif ipproponuta skond id-dispożizzjonijiet tal-paragrafu preċedenti għandha tkun eżaminata mill-Kumitat Permanenti, li jista jadottha b'maġġoranza ta' żewġ terzi tal-Partijiet Kontraenti. It-test adottat għandhu jkun imwassal lill-Partijiet Kontraenti. 3. Tliet xhur wara l-adozzjoni tagħha mill-Kumitat Permanenti u sakemm terz tal-Partijiet Kontraenti ma jkunux innotifikaw xi oġġezzjonijiet, kwalunkwe emenda għandha tidħol fis-seħħ għal dawk il-Partijiet Kontraenti li ma jkunux innotifikaw oġġezzjonijiet. IL-KAPITOLU VIII Twettieq ta' kwistjonijiet Artikolu 18 1. Il-Kumitat Permanenti għandu jutilizza l-aħjar sforzi tiegħu ħalli jiffaċilita twettieq amikevoli ta' xi diffikultà li l-eżekuzzjoni ta' din il-Konvenzjoni tista tinħoloq. 2. Kwalunkwe kwistjoni bejn il-Partijiet Kontraenti li tikkonċerna l-interpretazzjoni jew l-applikazzjoni ta' din il-Konvenzjoni li ma tkunx twettqet fuq il-bażi tad-dispożizzjonijiet tal-paragrafu preċedenti jew b'negozjati bejn il-partijiet ikkonċernati għandha, sakemm il-partijiet ma jkunux ftiehmu mod ieħor, tkun ippreżentata, fuq it-talba ta' wieħed minnhom, lejn l-arbitraġġ. Kull parti għandha tinnomina arbitratur u ż-żewġ arbitraturi għandhom jinnominaw it-tielet arbitratur. Suġġett għad-dispożizzjonijiet tal-paragrafu 3 ta' dan l-Artikolu, jekk waħda mill-partijiet ma tkunx innominat l-arbitratur tagħha fi żmien tliet xhur wara t-talba għall-arbitrazzjoni, dan għandu jkun innominat fuq it-talba tal-parti l-oħra mill-President tal-Qorti Ewropea tad-Drittijiet Umani fi żmien perjodu ieħor ta' tliet xhur. L-istess proċedura għandha tkun osservata jekk l-arbitraturi ma jkunux jistgħu jaqblu dwar l-għażla tat-tielet abritratur fi żmien tliet xhur min-nomina ta' l-ewwel żewġ arbitraturi. 3. Fil-każ ta' kwistjoni bejn żewġ Partijiet Kontraenti li wieħed minnhom huwa Stat Membru tal-Komunità Ekonomika Ewropea, dan ta' l-aħħar li jkun huwa nnifsu Parti Kontraenti, il-Parti Kontraenti l-oħra għandha tindirizza t-talba tagħha għall-arbitraġġ kemm lill-Istat Membru u wkoll lejn il-Komunità; li b'mod konġunt għandhom jinnotifikawha, fi żmien xharejn mill-wassla tat-talba, jekk l-Istat Membru jew il-Komunità, jew l-Istat Membru u l-Komunità b'mod konġunt, għandhomx ikunu parti tal-kwistjoni. Fin-nuqqas ta' notifika tali fl-imsemmi limitu ta' żmien, l-Istati Membri u l-Komunità għandhom ikunu meqjusa bħala li huma ħaġa waħda u l-istess parti tal-kwistjoni għall-iskop ta' l-applikazzjoni tad-dispożizzjonijiet li jirregolaw il-kostituzzjoni u l-proċedura tat-tribunal ta' l-arbitraġġ. L-istess għandu jkun applikabbli meta l-Istat Membru u l-Komunità konġunti jippreżentaw lilhom infushom bħala parti tal-kwistjoni. 4. It-tribunal ta' l-arbitraġġ għandu jfassal ir-Regoli tal-Proċedura tiegħu. Id-deċiżjonijiet tiegħu għandhom jittieħdu bil-vot tal-maġġoranza. L-għotja għandha tkun finali u li torbot. 5. Kull parti għall-kwistjoni għandu jġorr l-ispejjeż ta' l-arbitratur innominat minnu u l-partijiet għandhom jaqsmu egwalment l-ispejjes tat-tielet arbitratur, kif ukoll l-ispejjeż l-oħrajn involuti mill-arbitraġġ. IL-KAPITOLU IX Dispożizzjonijiet finali Artikolu 19 1. Din il-Konvenzjoni għandha tkun miftuħha għal firma mill-Istati Membri tal-Kunsill ta' l-Ewropa u mill-Istati li ma humiex membri li jkunu pparteċipaw fl-elaborazzjoni tagħha fil-Komunità Ekonomika Ewropea. Sad-data ta' meta din il-Konvenzjoni tidħol fis-seħħ, din hija miftuħha wkoll għall-firma minn xi Stat ieħor hekk mistieden mill-Kumitat tal-Ministri. Din il-Konvenzjoni hija suġġetta għal ratifika, aċċettazzjoni jew approvazzjoni. L-istrumenti tar-ratifika, l-aċċettazzjoni jew l-approvazzjoni għandhom ikunu ddepożitati mas-Segretarju Ġenerali tal-Kunsill ta' l-Ewropa. 2. Din l-Konvenzjoni għandha tidħol fis-seħħ fl-ewwel jum tax-xhar li jsegwi l-iskadenza tal-perjodu ta' tliet xhur minn wara d-data li fiha ħames Stati, inklużi mill-anqas erba' Stati Membri tal-Kunsill ta' l-Ewropa, jkunu iddikjaraw il-kunsens tagħhom li jkunu marbuta bil-Konvenzjoni b'konformità mad-dispożizzjonijiet tal-paragrafu preċedenti. 3. Fir-rigward ta' xi Stat firmatarju jew tal-Komunità Ekonomika Ewropea li sussegwentament jiddikjaraw l-kunsens tagħhom li jkunu marbuta bih, il-Konvenzjoni għandha tidħol fis-seħħ fl-ewwel jum tax-xhar li jsegwi l-iskadenza ta' perjodu ta' tliet xhur wara d-data tad-depositu ta' l-istrument tar-ratifika, l-aċċettazzjoni jew l-approvazzjoni. Artikolu 20 1. Wara d-dħul fis-seħħ ta' din il-Konvenzjoni, il-Kumitat tal-Ministri tal-Kunsill ta' l-Ewropa, wara li jkun ikkonsulta lill-Partijiet Kontraenti, jista jistieden li jaċċedi mal-Konvenzjoni ta' xi Stat li mhux membru tal-Kunsill li, mistieden li jiffirma b'konformità mad-dispożizzjonijiet ta' l-Artikolu 19, ikun għandu m'għamilx hekk, u kwalunkwe Stat ieħor li mhux membru. 2. Fir-rigward ta' xi stat li jaċċedi magħha, il-Konvenzjoni għandha tidħol fis-seħħ fl-ewwel jum tax-xahar li jsegwi l-iskadenza ta' perjodu ta' tliet xhur wara d-data tad-depożitu ta' l-istrument ta' adeżjoni, mas-Segretarju Ġenerali tal-Kunsill ta' l-Ewropa. Artikolu 21 1. Kwalunkwe Stat jista, fil-waqt tal-firma jew ta' meta jiddepożita l-istrumenti tiegħu tar-ratifika, ta' l-aċċettazzjoni, ta' l-approvazzjoni jew ta' l-adeżjoni, jispeċifika it-territorju jew it-territorji li dwarhom din il-Konvenzjoni għandha tkun applikabbli. 2. Kwalunkwe Parti Kontraenti tista, meta tiddepożita l-istrument tar-ratifika, l-aċċettazzjoni, l-approvazzjoni jew ta' l-adeżjoni, jew f'data aktar tard, b'dikjarazzjoni indirizzata lis-Segretarju Ġenerali tal-Kunsill ta' l-Ewropa, jestendi l-applikazzjoni ta' din il-Konvenzjoni għal xi territorju ieħor speċifikat fid-dikjarazzjoni u li r-relazzjonijiet internazzjonali tagħhom huma r-responsabbilità tiegħu jew li f'ismu jkun awtorizzat li jgħati mpenji. 3. Xi dikjarazzjoni magħmulha bis-saħħa tal-paragrafu preċedenti tista, fir-rigward ta' xi territorju msemmi f'dikjarazzjoni bħal dik, tkun irtirata permezz ta' notifika indirizzata lis-Segretarju Ġenerali. Irtirar tali għandu jsir effettiv fl-ewwel jum tax-xhar li jsegwi l-iskadenza ta' perjodu ta' sitt xhur wara d-data tal-wasla tan-notifika għand is-Segretarju Ġenerali. Artikolu 22 1. Kwalunkwe Stat jista, fil-waqt tal-firma jew ta' meta jiddepożita l-istrument tiegħu tar-ratifika, l-aċċettazzjoni, l-approvazzjoni jew l-adeżjoni, jagħmel waħda jew aktar riservi rigward ċerti speċji speċifikati fl-Appendiċi I sa III u/jew, għal ċerti speċje msemmija fir-riserva jew fir-riservi, rigward ċerti mezzi jew metodi tal-qatla, il-qabda u l-esplojtazzjoni l-oħrajn elenkati fl-Appendiċi IV. L-ebda riservi ta' natura ġenerali ma jistgħu isiru. 2. Kwalunkwe Parti Kontraenti li testendi l-applikazzjoni ta' din il-Konvenzjoni lejn territorju msemmi fid-dikjarazzjoni referuta fil-paragrafu 2 ta' l-Artikolu 21 tista, fir-rigward tat-territorju kkonċernat, li tagħmel waħda jew aktar riservi bi qbil mad-dispożizzjonijiet tal-paragrafu preċedenti. 3. L-ebda riserva oħra ma tista ssir. 4. Kwalunkwe Parti Kontraenti li tkun għamlet riserva permezz tal-paragrafi 1 u 2 ta' dan l-Artikolu tista kompletament jew parzjalment tirtira din ir-riserva b'notifika indirizzata lis-Segretarju Ġenerali tal-Kunsill ta' l-Ewropa. Irtirar tali għandu jkollu effett mid-data tal-wasla tan-notifika għand is-Segretarju Ġenerali. Artikolu 23 1. Kwalunkwe Parti Kontraeneti tista, fi kwalunkwe waqt, tiddenunzja minn din il-Konvenzjoni permezz ta' notifika indirizzata lis-Segretarju Ġenerali tal-Kunsill ta' l-Ewropa. 2. Denunzja tali għandha ssir effettiva fl-ewwel jum tax-xhar li jsegwi l-iskadenza ta' perjodu ta' sitt xhur wara d-data tal-wasla tan-notifika għand is-Segretarju Ġenerali. Artikolu 24 Is-Segretarju Ġenerali tal-Kunsill ta' l-Ewropa għandu jinnotifika lill-Istati Membri tal-Kunsill ta' l-Ewropa u xi firmatarji oħrajn, il-Komunità Ekonomika Ewropea jekk hija firmatarju ta' din il-Konvenzjoni u minn xi Parti Kontraenti bi: (a) kwalunkwe firma; (b) id-depożitu ta' xi strument tar-ratifika, l-aċċettazzjoni, l-approvazzjoni jew l-adeżjoni; (ċ) b'xi data tad-dħul fis-seħħ ta' din il-Konvenzjoni, b'konformità ma l-Artikoli 19 u 20; (d) xi informazzjoni mwassla permezz tad-dispożizzjonijiet tal-paragrafu 3 ta' l-Artikolu 13; (e) xi rapport stabbilit permezz tad-dispożizzjonijiet ta' l-Artikolu 15; (f) xi emenda jew Appendiċi ġdid adottat b'konformità ma l-Artikoli 16 u 17 u d-data li fiha l-emenda jew l-Appendiċi l-ġdida tidħol fis-seħħ; (g) xi dikjarazzjoni magħmulha permezz tad-dispożizzjonijiet tal-paragrafi 2 u 3 ta' l-Artikolu 21; (h) xi riserva magħmulha permezz tad-dispożizzjonijiet tal-paragrafi 1 u 2 ta' l-Artikolu 22; (i) l-irtirar ta' xi riserva mwettaq permezz tad-dispożizzjonijiet tal-paragrafu 4 ta' l-Artikolu 22; (j) xi notifika magħmulha permezz tad-dispożizzjonijiet ta' l-Artikolu 23 u d-data li fiha d-denunzja tkun saret effettiva. B'xhieda ta' dan, ahna li hawn taħt sottoskritti, awtorizzati kif meħtieġ dwar dan, iffirmajna din il-Konvenzjoni. Magħmulha f'Berna, dan id-19 ta' Settembru 1979, fil-lingwi Ingliż u Franċiż, iż-żewġ testi huma egwalment awtentiċi, f'kopja waħda li għandha tkun iddepożitata fl-arkivji tal-Kunsill ta' l-Ewropa. Is-Segretarju Ġenerali tal-Kunsill ta' l-Ewropa għandu jittrasmetti kopji ċertifikati lejn kull Stat Membru tal-Kunsill ta' l-Ewropa, lejn xi Stat firmatarju, lejn il-Komunità Ekonomika Ewropea jekk firmatarja, u lejn xi Stat mistieden li jiffirma din il-Konvenzjoni jew li jaċċedi magħha. -------------------------------------------------- APPENDIĊI I SPEĊJE TA' FLORA STRETTAMENT PROTETTI PTERIDOPHYTA ASPIDIACEAE Diplazium caudatum (Cav.) Jermy PTERIDACEAE Pteris serrulata Forssk. GYMNOSPERMAE PINACEAE Abies nebrodensis (Lojac.) Mattei ANGIOSPERMAE ALISMATACEAE Alisma wahlenbergii (O. R. Holmberg) Juzepczuk BERBERIDACEAE Gymnospermium altaicum (Pallas) Spach BORAGINACEAE Anchusa crispa Viv. Myosotis rehsteineri Wartm. Omphelodes littoralis Lehm. Onosma caespitosum Kotschy Onosma troodi Kotschy Solenanthus albanicus (Degen et al.) Degen & Baldacci Symphytum cycladense Pawl. CAMPANULACEAE Campanula sabatia De Not. CARYOPHYLLACEAE Arenaria lithops Heywood ex McNeill Gypsophila papillosa P. Porta Loeflingia tavaresiana G. Samp. Silene orphanidis Boiss. Silene rothmaleri Pinto de Silva Silene velutina Pourret ex Loisel. CHENOPODIACEAE Kochia saxicola Guss. Salicornia veneta Pignatti & Lausi CISTACEAE Tuberaria major (Willk.) Pinto da Silva COMPOSITAE Anacyclus alboranensis Esteve Chueca & Varo Anthemis glaberrima (Rech. f.) Greuter Artemisia grantensis Boiss. Artemisia laciniata Willd. Aster pyrenaeus Desf. ex DC. Aster sibiricus L. Centaurea balearica J. D. Rodriguez Centaurea heldreichii Halácsy Centaurea horrida Badaro Centaurea kalambakensis Freyn & Sint. Centaurea lactiflora Halácsy Centaurea linaresii Lazaro Centaurea megarensis Halácsy & Hayek Centaurea niederi Heldr. Centaurea peucedanifolia Boiss. & Orph Centaurea princeps Boiss. & Heldr. Crepis crocifolia Boiss. & Heldr. Lamyropsis microcephala (Moris) Dittrich & Greuter Leontodon siculus (Guss.) Finch & Sell Logfia neglecta (Soy.-Will.) Holub Senecio alboranicus Maire CONVOLVULACEAE Convolvulus argyrothamnos Greuter CRUCIFERAE Alyssum akamasicum B. L. Burtt Alyssum fastigiatum Heywood Arabis kennedyae Meikle Biscutella neustriaca Bonnet Brassica hilarionis Post Brassica macrocarpa Guss. Braya purpurascens (R. Br.) Bunge Coronopus navasii Pau Diplotaxis siettiana Maire Enarthrocarpus pterocarpus DC. Hutera rupestris P. Porta Iberis arbuscula Runemark Inopsidium acaule (Desf.) Reichenb. Ptilotrichum pyrenaicum (Lapeyr.) Boiss. Rhynchosinapis johnstonii (G. Samp.) Heywood Sisymbrium matritense P. W. Ball & Heywood EUTHORBIACEAE Euphorbia ruscinonensis Boiss. GRAMINEAE Stipa bavarica Martinovsky & H. Scholz GROSSULARIACEAE Ribes sardoum Martelli HYPERICACEAE Hypericum aciferum (Greuter) N. K. B. Robson IRIDACEAE Crocus cyprius Boiss. & Kotschy Crocus hartmannianus Holmboe LABIATAE Amaracus cordifolium Montr. & Auch. Micromeria taygetea P. H. Davis Nepeta sphaciotica P. H. Davis Phlomis brevibracteata Turrill Phlomis cypria Post Salvia crassifolia Sibth. & Smith Sideritis cypria Post Thymus camphoratus Hoffmanns. & Link Thymus carnosus Boiss. Thymus cephalotos L. LEGUMINOSAE Astragalus algarbiensis Coss. ex Bunge Astragalus aquilinus Anzalone Astragalus maritimus Moris Astragalus verrucosus Moris Cytisus aeolicus Guss. ex Lindl. Ononis maweana Ball Oxytropis deflexa (Pallas) DC. LENTIBULARIACEAE Pinguicula crystallica Sibth. & Smith LILIACEAE Androcymbium rechingeri Greuter Chionodoxa lochiae Meikle Muscari gussonei (Parl.) Tod. Scilla morrisii Meikle ORCHIDACEAE Ophrys kotschyi Fleischm. & Soó PAPAVERACEAE Rupicapnos africana (Lam.) Pomel PLUMBAGINACEAE Armeria rouyana Daveau Limonium paradoxum Pugsley Limonium recurvum C. E. Salmon POLYGONACEAE Rheum rhaponticum L. PRIMULACEAE Primula apennina Widmer Primula egaliksensis Wormsk. RANUNCULACEAE Aquilegia cazorlensis Heywood Aquilegia kitaibelii Schott Consolida samia P. H. Davis Delphinium caseyi B. L. Burtt Ranunculus kykkvënsis Meikle Ranunculus weyleri Mares RUBIACEAE Galium litorale Guss. SCROPHULARIACEAE Antirrbinum charidemi Lange Euphrasia marchesettii Wettst. ex Marches. Linaria algarviana Chav. Linaria ficalhoana Rouy SELAGINACEAE Globularia stygia Orph. ex Boiss. SOLANACEAE Atropa baetica Willk. THYMELAEACEAE Daphne rodriguezii Texidor UMBELLIFERAE Angelica heterocarpa Lloyd Angelica palustris (Besser) Hoffman Bupleurum kakiskalae Greuter Ferula cypria Post Laserpitium longiradium Boiss. Oenanthe conioides Lange VALERIANACEAE Valeriana longiflora Willk. VIOLACEAE Viola hispida I am. Viola jaubertiana Mares & Vigineix -------------------------------------------------- APPENDIĊI II SPEĊJE TA' FAWNA STRETTAMENT PROTETTI MAMMALI INSECTIVORA Talpidae Desmana pyrenaica (Galemys pyrenaicus) MICROCHIROPTERA L-ispeċje kollha ħlief Pipistrellus pipistrellus RODENTIA Sciuridae Citellus citellus Cricetidae Cricetus cricetus Hystricidae Hystrix cristata CARNIVORA Canidae Canis lupus Alope lagopus Ursidae L-ispeċje kollha Mustelidae Lutreola (Mustela) lutreola Lutra lutra Gulo gulo Felidae Lynx pardina Panthera pardus Panthera tigris Odobenidae Odobenus rosmarus Phocidae Monachus monachus ARTIODACTYLA Bovidae Capra aegagrus Rupicapra rupicapra ornata Ovibos moschatus ODONTOCETI Delphinidae Delphinus delphis Tursiops truncatus Phocaenidae Phocaena phocaena MYSTACOCETI Balaenopteridae Sibbaldus (Balaenoptera) musculus Megaptera novaengliae (longimana, nodosa) Balaenidae Eubalaena glacialis Balaena mysticetus GĦASAFAR GAVIIFORMES Gaviidae L-ispeċje kollha PODICIPEDIFORMES Podicipedidae Podiceps griseigena Podiceps auritus Podiceps nigricollis Podiceps ruficollis PROCELLARIIFORMES Hydrobatidae L-ispeċje kollha Procellariidae Puffinus puffinus Procellaria diomedea PELECANIFORMES Phalacrocoracidae Phalocrocorax pygmaeus Pelecanidae L-ispeċje kollha CICONIIFORMES Ardeidae Ardea purpurea Casmerodius albus Egretta garzetta Ardeola ralloides Bubulcus (Ardeola) ibis Nycticorax nycticorax Ixobrychus minutus Botaurus stellaris Ciconiidae L-ispeċje kollha Threskiornithidae L-ispeċje kollha Phoenicopteridae Phoenicopterus ruber ANSERIFORMES Anatidae Cygnus cygnus Cygnus bewickii Anser erythropus Branta leucopsis Branta ruficollis Tadorna tadorna Tadorna ferruginea Marmaronetta (Anas) angustirostris Somateria spectabilis Polysticta stelleri Histrionicus histrionicus Bucephala islandica Mergus albellus Oxyura leucocephala FALCONIFORMES L-ispeċje kollha GRUIFORMES Turnicidae Turnix sylvatica Gruidae L-ispeċje kollha Rallidae Porzana porzana Porzana pusilla Porzana parva Crex crex Porphyrio porphyrio Fulica cristata Otitidae L-ispeċje kollha CHARADRIIFORMES Charadriidae Hoplopterus spinosus Charadrius histicula Charadrius dubius Charadrius alexandrinus Charadrius leschenaulti Eudromias morinellus Arenaria interpres Scolopacidae Callinago media Numenius tenuirostris Tringa stagnatilis Tringa ochropus Tringa glareola Tringa hypoleucos Tringa cinerea Calidris minuta Calidris temminckii Calidris maritima Calidris alpina Calidris ferruginea Calidris alba Limicola falcinellus Recurvirostridae L-ispeċje kollha Phalaropodidae L-ispeċje kollha Burhinidae Burhinus oedicnemus Glareolidae L-ispeċje kollha Laridae Pagophila eburnea Larus audouinii Larus melanocephalus Larus genei Larus minutus Larus sabini Chlidonias niger Chlidonias leucopterus Chlidonias hybrida Gelochelidon nilotica Hydroprogne caspia Sterna hirundo Sterna paradisaea (macrura) Sterna dougallii Sterna albifrons Sternasandvicensis COLUMBIFORMES Pteroclididae L-ispeċje kollha CUCULIFORMES Cuculidae Clamator glandarius STRIGIFORMES L-ispeċje kollha CAPRIMULGIFORMES Caprimulgidae L-ispeċje kollha APODIFORMES Apodidae Apus pallidus Apus melba Apus caffer CORACIIFORMES Alcedinidae Alcedo atthis Meropidae Merops apiaster Coraciidae Coracias garrulus Upopidae Upopa epops PICIFORMES L-ispeċje kollha PASSERIFORMES Alaudidae Calandrella brachydactyla Calandrella rufescens Melanocorypha calandra Melanocorypha leucoptera Melanocorypha yeltoniensis Galerida theklae Ermophila alpestris Hirundinidae L-ispeċje kollha Motacillidae L-ispeċje kollha Laniidae L-ispeċje kollha Bombycillidae Bombycilla garrulus Cinclidae Cinclus cinclus Troglodytidae Troglodytes troglodytes Prunellidae L-ispeċje kollha Muscicapidae Turdinae Saxicola rubetra Saxicola torquata Oenanthe oenanthe Oenanthe pleschanka Oenanthe hispanica Oenanthe isabellina Oenanthe leucura Cercotrichas galactotes Monticola saxatilis Monticola solitarius Phoenicurus ochruros Phoenicurus phoenicurus Erithacus rubecula Luscinia megarhynchos Luscinia luscinia Luscinia (Cyanosylvia) svecica Tarsiger cyanurus Sylviinae L-ispeċje kollha Regulinae L-ispeċje kollha Muscicapinae L-ispeċje kollha Timaliinae Panurus biarmicus Paridae L-ispeċje kollha Sittidae L-ispeċje kollha Certhiidae L-ispeċje kollha Emberizidae Emberiza citrinella Emberiza leucocephala Emberiza cirlus Emberiza cineracea Emberiza caesia Emberiza cia Emberiza schoeniclus Emberiza melanocephala Emberiza aureola Emberiza pusilla Emberiza rustica Plectrophenax nivalis Calcarius lapponicus Fringillidae Carduelis chloris Carduelis carduelis Carduelis spinus Carduelis flavirostris Carduelis cannabina Carduelis flammea Carduelis hornemanni Serinus citrinella Serinus serinus Loxia curvirostra Loxia pityopsittacus Loxia leucoptera Pinicola enucleator Carpodacus erythrinus Rhodopechys githaginea Coccothraustes coccothraustes Ploceidae Petronia petronia Montrifringilla nivalis Sturnidae Sturnus unicolor Sturnus roseus Oriolidae Oriolus oriolus Corvidae Perisoreus infaustus Cyanopica cyanus Nucifraga caryocatactis Pyrrhocorax pyrrhocorax Pyrrhocorax graculus AMFIBI CAUDATA Salamandridae Salamandrina terdigitata Salamandra (Mertensiella) luschani Chioglossa lusitanica Triturus cristatus Proteidae Proteus anguinus ANURA Discoglossidae Bombina variegata Bombina bombina Alytes obstetricans Alytes cisternasii Pelobatidae Pelobates cultripes Pelobates fuscus Bufonidae Bufo calamita Bufo viridis Hylidae Hyla arborea Ranidae Rana arvalis Rana dalmatina Rana latastei RETTILI TESTUDINES Testudinidae Testudo hermanni Testudo graeca Testudo marginata Emydidae Emys orbicularis Mauremys caspica Dermochelyidae Dermochelys coriacea Cheloniidae Caretta caretta Lepidochelys kempii Chelopis mydas Eretmochelys imbricata SAURIA Gekkonidae Cyrtodactylus kotschyi Chalaeleontidae Chamaeleo chamaeleon Lacertidae Algyroides marchi Lacerta lepida Lacerta parva Lacerta simonyi Lacerta princeps Lacerta viridis Podarcis muralis Podarcis lilfordi Podarcis sicula Podarcis filfolensis Scincidae Ablepharus kitaibelii OPHIDIA Colubridae Coluber hippocrepis Elaphe situla Elaphe quatuorlineata Elaphe longissima Coronella austriaca Viperidae Vipera ursinii Vipera latasti Vipera animodytes Vipera xanthina Vipera lebetina Vipera kaznakovi -------------------------------------------------- APPENDIĊI III SPEĊJE TA' FAWNA PROTETTI MAMMALI INSECTIVORA Erinaceidae Erinaceus europaeus Soricidae L-ispeċje kollha MICROCHIROPTERA Vespertilionidae Pipistrellus pipistrellus DUPLICIDENTATA Leporidae Lepus timidus Lepus capensis (europaeus) RODENTIA Sciuridae Sciurus vulgaris Marmota marmota Castoridae Castor fiber Gliridae L-ispeċje kollha Microtidae Microtus ratticeps (oeconomus) Microtus nivalis (lebrunii) CETACEA L-ispeċje kollha mhux msemmija fl-Appendiċi II CARNIVORA Mustelidae Meles meles Mustela erminea Mustela nivalis Putorius (Mustela) putorius Martes martes Martes foina Viverridae L-ispeċje kollha Felidae Felis catus (silvestris) Lynx lynx Phocidae Phoca vitulina Pusa (Phoca) hispida Pagophilus groenlandicus (Phoca groenlandica) Erignathus barbatus Halichoerus grypus Cystophora cristata ARTIODACTYLA Suidae Sus scrofa meridionalis Cervidae L-ispeċje kollha Bovidae Ovis aries (musimon, ammon) Capra ibex Capra pyrenaica Rupicapra rupicapra GĦASAFAR L-ispeċje kollha mhux inklużi fl-Appendiċi II bl-eċċezzjoni ta': Larus marinus Larus fuscus Larus argentatus Columba palumbus Paser domesticus Sturnus vulgaris Garrulus glandarius Pica pica Corvus monedula Corvus frugilegus Corvus corone (corone et cornix) AMFIBI L-ispeċje kollha mhux inklużi fl-Appendiċi II RETTILI L-ispeċje kollha mhux inklużi fl-Appendiċi II -------------------------------------------------- APPENDIĊI IV MEZZI U METODI IPPROJBITI TAL-QATLA, L-QABDA U L-GĦAMLIET L-OĦRAJN TA' L-ESPLOJTAZZJONI MAMMALI Nases Annimali ħajjin użati bħala ħajjara li huma għomja jew immankati Tape recorders Apparati elletriċi kapaċi li joqtlu jew li jistordu Sorsi artifiċjali tad-dawl Mirja u apparati oħrajn li jgħammxu Apparati għall-illuminazzjoni tal-mira Apparati għal ħarsien waqt l-isparar ta' matul il-lejl li jikkonsistu minn tkabbir elettroniku tal-mira jew konvertur tal-mira Espossivi [1] Xbieki [2] Nases [3] Velenu u lixka bil-velenu jew bil-loppju Użu tal-gassijiet jew tad-duħħan Armi semi-awtomatiċi jew awtomatiċi b'magażżin kapaċi li jżommu aktar minn żewġ sktrateċ bħala munizjon Ajruplani Vetturi bil-magna waqt is-sewqan GĦASAFAR Nases [4] Xkomp Snanar Għasafar ħajjin użati bħala ħajjara li huma għomja jew immankati Tape recorders Apparati elletriċi kapaċi li joqtlu jew li jistordu Sorsi artifiċjali tad-dawl Mirja u apparati oħrajn li jgħammxu Apparati għall-illuminazzjoni tal-mira Apparati għal ħarsien waqt l-isparar ta' matul il-lejl li jikkonsistu minn tkabbir elettroniku tal-mira jew konvertur tal-mira Splussivi Xbieki Nases Velenu u lixka bil-velenu jew bil-loppju Armi semi-awtomatiċi jew awtomatiċi b'magażżin kapaċi li jżommu aktar minn żewġ sktrateċ bħala munizjon Ajruplani Vetturi bil-magna waqt is-sewqan [1] Apparti milli għall-kaċċa tal-balieni. [2] Jekk applikati fuq skala kbira jew għall-qabda jew il-qatla mhux selettiva. [3] Jekk applikati fuq skala kbira jew għall-qabda jew il-qatla mhux selettiva. [4] Apparti milli Lagopus fit-tramuntana tal-latitudni 58oN. --------------------------------------------------